Rosenborg spilte mot Ranheim, på Lerkendal kunstgress, i den femte treningskampen for året. Rosenborg stilte med et ungt lag, men var likevel klart bedre enn Ranheim. Et selvmål av en Ranheim-forsvarer samt mål av Kjell Rune Sellin og Trond Olsen gjorde at Rosenborg gikk til pause med 3–0 ledelse. I andre omgang satte Trond Olsen inn sitt andre mål for kvelden, før Vegard Voll reduserte fem minutter før slutt. Rosenborg vant til slutt 4–1.